Nízky pulzný tlak
Dobrý deň, môj tlak je nízky. Je ale v poriadku keď mám nízky aj pulzny tlak? Väčšinou mám tlak 90/55 no už viac krát som si namerala 85/66. Čo znamená nízky pulzny tlak a ako to riešiť alebo ovplyvniť?
Dobrý deň,
ďakujeme za Vašu otázku.
Rozdiel medzi systolickým a diastolickým tlakom sa nazýva pulzný tlak. Ideálna hodnota je 40 mmHg. Vysoký pulzný tlak je rizikovým faktorom pre kardiovaskulárne ochorenia a nízky pulzný tlak by mohol byť znakom zníženého objemu krvi, slabého srdcového výkonu, nepravidelnej srdcovej frekvencie, vysokého diastolického, či nízkeho systolického tlaku (toto môže byť aj Váš prípad). Pulzný tlak však musí byť hodnotený v kontexte s absolútnymi hodnotami krvného tlaku.
Žiaľ, v našej kompetencii nie je možné určiť, či sa jedná o fyziologické hodnoty, alebo nízky pulzný tlak vo Vašom prípade súvisí s inými srdcovocievnymi ochoreniami. Pre určenie príčiny a následných možností ovplyvnenia pulzného tlaku je potrebné podstúpiť odborné vyšetrenie, najmä ak zmena hodnôt krvného tlaku nastala náhle.
Želám pevné zdravie.
S pozdravom
PharmDr. Veronika Kiabová